Document ID: 32006R0029

A BIZOTTSÁG 29/2006/EK RENDELETE
(2006. január 10.)
a 2037/2000/EK európai parlamenti és tanácsi rendeletnek a bróm-klór-metán Kombinált Nómenklatúra szerinti kódjait érintő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az ózonréteget lebontó anyagokról szóló, 2000. június 29-i 2037/2000/EK európai parlamenti és tanácsi rendeletre (1) és különösen annak 6. cikke (5) bekezdésére,
mivel:
(1)
Az ózonréteget lebontó bróm-klór-metán (a továbbiakban: BCM) a 2037/2000/EK rendelet I. mellékletének IX. csoportjában szerepel szabályozott anyagként.
(2)
A BCM-re és a BCM-t tartalmazó keverékekre vonatkozó Kombinált Nómenklatúra szerinti kódok megállapítását követően ezeket a kódokat be kell vezetni a 2037/2000/EK rendelet IV. mellékletében található táblázatba. Az érthetőség kedvéért a mellékletet ki kell cserélni.
(3)
A 2037/2000/EK rendeletet ezért ennek megfelelően módosítani kell.
(4)
Az e rendeletben előírt intézkedések összhangban vannak a 2037/2000/EK rendelet 18. cikkének (1) bekezdésével létrehozott bizottság véleményével,
ELFOGADTA EZT A RENDELETET:
1. cikk
A 2037/2000/EK rendelet IV. mellékletének helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2006. január 10-én.

Labels: 3
1
20